作者:於鵠
標題:早上淩霄第六峰入紫溪禮白鶴觀祠
內容:路轉第六峰，傳是十里程。放石試淺深，eg壁蛇鳥驚。欲下先襞衣，路底避枯莖。回途歇嵌窟，整帶重冠纓。及到紫石溪，晻晻已天明。漸近神仙居，桂花濕溟溟。陰苔無人蹤，時得白鶴翎。忽然見朱樓，象牌題玉京。沉沉五雲影，香風散縈縈。清齋上玉堂，窗戶懸水精。青童撞金屑，杵臼聲丁丁。羶腥遙問誰，稽首稱姓名。若容在溪口，願乞殘雪英。